A Tanács határozata
(1985. december 20.)
a szárazföldi eredetű tengerszennyezés megelőzéséről szóló egyezmény alapján a higany- és kadmiumkibocsátásra vonatkozó programoknak és intézkedéseknek a Közösség nevében történő elfogadásáról
(85/613/EGK)
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre, és különösen annak 235. cikkére,
tekintettel a Bizottság ajánlására [1],
tekintettel az Európai Parlament véleményére [2],
mivel a Közösség 1975. március 3-án jóváhagyta a szárazföldi eredetű tengerszennyezés megelőzéséről szóló egyezményt [3];
mivel a Közösség is az egyezmény szerződő fele lett;
mivel az egyezmény végrehajtásáért felelős Párizsi Bizottság programokról és intézkedésekről tárgyalt a higany- és kadmiumkibocsátással kapcsolatban, a Közösséget pedig felkérték, hogy 1985. december 31-ig írásban hagyja jóvá ezeket;
mivel e programok és intézkedések rendelkezései összhangban vannak a közösségi irányelvek, nevezetesen a 76/464/EGK [4], a 83/513/EGK [5] és a 84/156/EGK [6] irányelv rendelkezéseivel;
mivel ezért kívánatos, hogy a Közösség jóváhagyja az említett programokat és intézkedéseket;
mivel a Szerződés a 235. cikken kívül nem rendelkezik az e célból szükséges hatáskörökről,
A KÖVETKEZŐKÉPPEN HATÁROZOTT:
Egyetlen cikk
(1) A szárazföldi eredetű tengerszennyezés megelőzéséről szóló egyezmény keretében a higany- és kadmiumkibocsátásra vonatkozó programokat és intézkedéseket a Közösség nevében a Tanács jóváhagyja.
Az említett programok és intézkedések szövegét csatolták e határozathoz.
(2) A Tanács elnöke felhatalmazást kap, hogy kijelölje azt a személyt vagy személyeket, akik jogosultak arra, hogy 1985. december 31-ig értesítsék a Párizsi Bizottságot a jóváhagyásról.
Kelt Brüsszelben, 1985. december 20-án.